钦定古今图书集成/明伦汇编/氏族典/第339卷 > 刘朔
## 钦定古今图书集成/明伦汇编/氏族典/第339卷 > 刘朔

按《万姓统谱》：朔字复之，夙之弟。绍兴庚辰南省第一
人。孝宗初立，对曰：“陛下何不延纳愤激敢言之士，而
听讦直难堪之言？”因以自考察成败得失，且及曾觌、
龙大渊罪状。出知福清县，寻奉祠，再召入对，时虞允
文方赞恢复，朔言宜选兵蓄财，以待其变。免试，除正
字，出为福建帅参，道卒。子起晦，字建翁，登第，历贵溪
令，召为秘书省正字，蔚有时望。识者谓其“材行不忝
其父”云。